Alan Hatherly eindig 28ste in Tsjeggië | Netwerk24
Skuimkop: Soesji Sondag op spyskaart
Ja, natuurlik is daar ’n bietjie senuwees voor die naweek se groot rugby. Die spook van 2015 is nog iewers in die agterkop, daardie Bekslag in Brighton.
REGSTREEKS: Indië (17/2) t. Suid-Afrika
Die derde kriekettoets tussen Indië en Suid-Afrika begin Saterdag in Ranchi.
Dit was ’n week van: “Aggenee, nie weer nie!” Beurtkrag is weer hier en Woolies is weer in die moeilikheid.
Is lyfrente die antwoord met aftrede?
Is ’n gewaarborgde annuïteit, oftewel ’n lyfrente, dan nie die oplossing te midde van swak opbrengste op die aandelebeurs nie? Andró Griessel kyk na die voor- en nadele.
In die binnekrinig van die ‘boytjies’
Alan Hatherly eindig 28ste in Tsjeggië
26 Mei 2019 20:15
Die Stellenbosse bergfietsryer Alan Hatherly het Sondag 28ste geëindig by die tweede Wêreldbekerbyeenkoms in vanjaar se reeks, wat in Nove Mesto in die Tsjeggiese Republiek beslis is.
Alan HatherlyFoto: Getty Images
Die 23-jarige veldjaer se tyd was 1 uur 27 minute 2 sekondes.
Die Switser Nino Schurter, die wêreld- en Olimpiese kampioen, het vir ’n tweede keer op sy baadjie gekry.
Die Nederlander Mathieu van der Poel het die sewe rondtes in 1:21:54 afgelê. Schurter was tot voor die einde die voorloper, voordat Van der Poel hom verbygesteek het.
Schurter moes in 1:22:13 met die tweede plek tevrede wees.
Die Switser Mathias Flückiger, wat verlede naweek eerste was by die eerste WB-byeenkoms in Albstadt, Duitsland, het derde geëindig.
Hatherly se 28ste plek is ’n verbetering op sy 37ste plek in Albstadt.
Die Amerikaner Kate Courtney was Sondag die eerste vrou in 1:27:31. Saam met haar op die podium was Rebecca McConnell van Australië (1:28:07 en die Kanadees Haley Smith (1:28:13).
Die Kapenaar Candice Lill het in 1:31:01 ’n goeie 16de plek behaal. Haar landgenoot Mariske Strauss was 29ste in 1:34:13.
Die volgende byeenkoms in die reeks is in Julie in Vallnord, Andorra.– Annchen Nel
Meer oor: Bergfietsry | Stellenbosch | Alan Hatherly
Hatherly pak nou die hardebaarde
Hatherly en Beers is konings van Afrika
SA flavour on podium at CTCT MTB race